open-index/open-wikipedia-markdown huggingface dataset:
Рекниц

**Рекниц** () — река во сојузната покраина Мекленбург-Западна Померанија, во североисточна Германија. ледничката долина на Рекниц се протега далеку на југ до Глазевиц близу Гистров. Реката нема определен извор, туку потекнува од неколку потоци и извори. Потоците Шалбеке и Плудербах се делат помеѓу Лисов и Лаге, но поголемиот дел од водата тече северно како Рекниц, додека помал дел, наречен Ауграбен тече јужно до реката Небел.

Долниот дел на Рекниц (од Рибниц-Дамгартен до Бад Зилце) — историската граница помеѓу Мекленбург и Западна Померанија. Меѓутоа, денес е само граница помеѓу Евангелистичко-лутеранската црква на Мекленбург и Померанската евангелистичка црква.

Започнувајќи кај Тесин, Рекниц е пловна со кану во текот на целата година. Во изминатите неколку години се преземени бројни мерки долж текот на реката за враќање на природната околина, правејќи го пејзажот попривлечен за луѓето. Три дела на реката претставуваат заштитени природни области.

Рекниц се влева во Залскиот Залив, крајбрежни води на Балтичкото Море близу Рибниц-Дамгартен.

Во октомври 955, во близина на реката се случила познатата Битка на Рекниц (*Schlacht an der Raxa*) помеѓу германската (Саксонци и Фризи) војска на царот Отон I Велики предводен од Геро Велики и Ободритите и другите Полапски Словени со водство на принцот Стогнев, брат на принцот Након.

## Наводи

## Надворешни врски
* Регионална карта

Категорија:Реки во Мекленбург-Западна Померанија
Категорија:Географија на Мекленбург
Детмансдорф

**Детмансдорф** () — општина во округот Западна Померанија-Риген, во Мекленбург-Западна Померанија, Германија. Општината се наоѓа југозападно од Рибниц-Дамгартен, на реката Рекниц. До 1 јануари 1999 припаѓала на општинската заедница Требелтал, а сега на општинската заедница Рекниц-Требелтал.

## Наводи

Категорија:Западна Померанија-Риген
Дајелсдорф

**Дајелсдорф** () — општина во округот Западна Померанија-Риген, во Мекленбург-Западна Померанија, Германија.

## Наводи

Категорија:Западна Померанија-Риген
Фудбалски куп на Македонија 2000-2001

**Македонскиот куп во фудбал 2000-01** било 9. издание на Купот на Македонија. Во оваа сезона шампион бил Пелистер и си обезбедил место во прелиминарната квалификациска рунда во УЕФА Купот 2001-02.

## Шеснаестина финале
## Осминафинале

## Четвртфинале

## Полуфинале

## Финале

2000/2001
Куп
Куп
Маргарет Браун

**Маргарет „Моли“ Браун** (;  - ) — американска филантропка, социјална реформаторка и следбеничка на модата.

Браун, ќерка на ирски имигранти, постувала основно училиште, а потоа работела во фабрика за тутун. Го следела својот брат и во Колорадо (околу 1884 година) се запознала и омажила со Џејмс Браун, рудар. Откако тој открил злато во 1894 година, се преселиле во Денвер, каде што биле прифатени од високото општество. Таа станала основачки член на Женскиот клуб во Денвер, дел од националната мрежа на женски клбубови посветени кон подобрување на условите за жените и децата. Откако ја оставил сопругот, се преселила во Њујорк, па во Њупорт, каде што уживала социјален углед. Како патник на Титаник во 1912 година, помогнала во управување на чамец за спасување и од новинарите на САД била наречена „непотонливата Моли Браун“. Нејзиниот живот, како легенда, бил обработен во филм и мјузикл.

## Користена литература
* Енциклопедија Британика (македонска верзија), книга втора (Б-Г), 2005 година, Скопје.

Категорија:Луѓе коишто го преживеале потонувањето на Титаник
Категорија:Носители на Легијата на честа
Индепендиенте Медељин

мини|Подржувачите на клубот
**Индепендиенте Медељин** (, *DIM*) — професионалeн фудбалски клуб со седиште во Медељин, Колумбија, кој игра во лигата Категорија Примера А. Тие ги играат нивните натпревари на стадионот „Атанасио Хирардот“.

Медељин е добитник на освојувач на првата државна лига шест пати: во 1955, 1957, 2002, II, 2004-I, 2009-II и 2016-I. Своите најголеми успеси на меѓународно ниво клубот ги имал во 2003 година, кога екипата го освоилла третото место во Копа Либертадорес.

## Историја
Клубот е основан на 15 април 1913 г.

## Титули и статистика
* **[[Категорија Примера А|Колумбиско првенство]]** (5) :  1955, 1957, 2002-II, 2004-I, 2009-II, 2016-I.
* **[[Куп на Колумбија]]** (1) :  1981.

## Надворешни врски

*Портал на „Индепендиенте Медељин“ 


Категорија:Фудбалски клубови од Колумбија
Категорија:Медељин
Бајлштајнова база на податоци

**Бајлштајнова база на податоци** — најголемата хемиска база на податоци во областа на органската хемија, во која соединенијата единствено се идентификувани со нивниот Бајлштајнов регистарски број.
Оваа база на податоци ја опфаќа научната литература од 1771 до денес и содржи експериментално проверени податоци за милиони хемиски реакции и супстанции од оригинални научни публикации.
Електронската база на податоци била формирана користејки го Бајлштајновиот прирачник за органска хемија, кој ја утврдил Фридрих Конрад Бајлштајн во 1881 година.
Од 2009 година, содржината била одржувана и пренесувана од страна на Елсевиер во Франкфурт под името на производот „Reaxys“.

Базата на податоци содржи информации за реакции, супстанции, структури и својства. До 350 полиња кои содржат хемиски и физички податоци (како точка на топење, показател на прекршување и др) се достапни за секоја супстанца.

Содржината на Бајлштајн е достапна преку Reaxys и е надополнета со информации извлечени од Гмелин (кој дава пристап до Гмелин базата на податоци).

## Наводи

Категорија:Бази на хемиски податоци
Категорија:Органска хемија
Категорија:Библиографски бази на податоци
Букри

**Букри** — историско село во Пелагонија, во атарот на денешното село Кременица, Општина Битола.

Денес, на местото на селото има обработливи површини и неколку зачувани објекти.

## Местоположба

Букри се наоѓало во областа Пелагонија, југоисточно од градот Битола, на Црна Река, сместено меѓу селата Долно Егри и Брод.

Селото било раселено и на негово место биле создадени водните акумилации „Букри 1“ и „Букри 2“. Атарот на ова село денес се води под селото Кременица.

## Историја

[мини|300п|лево|Мост на [Црна Река|Црна во Букри за време на Првата светска војна]]

Во месноста Висок Рид кај Букри е откриена населба од бакарно и бронзено време. Се смета дека ова некогаш бил Линк, родниот град на Филип II Македонски. Во месноста Прогон и на Букришки Вис има некрополи од железно време.

## Стопанство

Атарот на селото е заеднички со оној на селото Кременица.

## Население

Според статистиката на Васил К’нчов („Македонија, Етнографија и статистика“) од 1900 година, во Букри живееле 75 жители, сите Македонци.

На Етнографската карта на Битолскиот Вилает од 1901 година, Букри се води како чисто македонско село во Битолската Каза на Битолскиот Санџак со 11 куќи.

Според егзархискиот секретар Димитар Мишев, („La Macédoine et sa Population Chrétienne“) во 1905 година во Букри имало 88 Македонци, под врховенството на Цариградската патријаршија..

Според германска карта издадена во 1941 година, а заснована на пописот на Кралството Југославија од 1931 година, селото имало од 10 до 25 Турци.

Селото е иселено и на негово место се направени вештачките акумулации „Букри I“ и „Букри II“. Атарот е припоен кон селото Кременица.

## Самоуправа и политика

На крајот од XIX век, Букри било село во Битолската Каза на Отоманското Царство.

Селото влегува во рамките на Општина Битола, која била проширена при новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Бистрица.

Во периодот 1965-1996 година, селото се наоѓало во рамките на големата Општина Битола. Во периодот од 1955 до 1965 година, селото влегувало во рамките на тогашната општина Бистрица.

Во периодот 1952-1955, селото било дел од тогашната општина Кременица, во која покрај селото Букри се наоѓале селата Долно Егри, Горно Егри, Кременица, Меџетлија и Средно Егри. Во периодот 1950-1952, селото било исто така дел од некогашната општина Кременица, во која влегувале селата Букри, Горно Егри, Долно Егри, Кременица, Меџитлија и Средно Егри.

## Културни и природни знаменитости

;Археолошки наоѓалишта
* Прогон — некропола од железно време;
* Висок Рид — населба од бакарно и бронзено време; и
* Букришки Вис — некропола од железно време.

## Поврзано
* Општина Битола
* Пелагонија

## Наводи

## Надворешни врски


Категорија:Села во Македонија
Категорија:Битолски села
Категорија:Села во Општина Битола
Категорија:Историски села во Македонија
Висок Рид (Букри)

**Висок Рид** — археолошко наоѓалиште во битолското историско село Букри. Претставува населба од бакарно, бронзено и раноантичко време. Се наоѓа на околу 600&nbsp;м од јужната страна на селото, на десниот брег на Црна Река, каде има тумба со пречник во основата од 70&nbsp;м и височина од 3&nbsp;м. Поголем дел од источната половина на тумбата е оштетен со ерозија од реката. Во 1980 година е извршено сондажно ископување при што во културниот слој се утврдени две фази на живеење, како и неколку нивни интерни потфази, проследени со многубројни фрагменти од керамички садови и орудија од камен, кремен и коска. Постарата е енеолитска, а помладата од бронзеното време. Наодите се чуваат во Заводот и музеј во Битола.

Во најновите истражувања откриени се културни слоеви од раната антика и се смета дека тука се наоѓа древниот македонски град Линк, кој бил родното место на Евридика, мајката на големиот војсководец Филип II Македонски, а односно баба на Александар Македонски. Овој град постоел од 6 до 2 век пред нашата ера. 
Во 1954 година археологот Олга Дурацу од Битола ископала грнчарија од црно и црвено фигурално сликарство од 5 и 6 век пред нашата ера. Тука е пронајдена и ваза бел лекит, која му припаѓала на народот од Атина. Овие наоди денес се чуваат во битолскиот Завод и музеј.
Според бугарскиот археолог Васил Лахтов, за време на Првата светска војна, поточно во 1917 година, криејќи се по рововите, војници пронашле археолошки надои кои потоа биле однесени надвор од земјава, а до денес не се знае точно каде.

## Поврзано
*Прогон — некропола од железно време;
*Букришки Вис — некропола од железно време;
*Букри;
*Список на археолошки наоѓалишта во Битолско;

## Наводи

## Надворешни врски
*ВО ПОТРАГА ПО ДРЕВНИОТ МАКЕДОНСКИ ГРАД ЛИНК -БАБАТА НА АЛЕКСАНДАР МАКЕДОНСКИ ПОЧИВА ВО ЏУНГЛА ОД ТРЕВИ  - Дневник (24.07.2012)

Категорија:Букри
Прогон (Букри)

**Прогон** — археолошко наоѓалиште во битолското историско село Букри. Претставува некропола од железно време. Се наоѓа на околу 200&nbsp;м северозападно од селото, на гребен издолжен во правец североисток-југозапад, каде трактористите од ЗИК „Пелагонија“, уште во далечната 1953 година, со орање откриле гробови градени од камени плочи - тип циста и во нив голем број керамички садови, како и еден шлем од бронза. Во 1954 година Народниот музеј од Битола извршил заштитни ископувања.

## Поврзано
*Висок Рид — населба од бакарно, бронзено и раноантичко време;
*Букришки Вис — некропола од железно време;
*Букри;
*Список на археолошки наоѓалишта во Битолско;

## Наводи

Категорија:Букри
Букришки Вис (Букри)

**Букришки Вис** — археолошко наоѓалиште во битолското историско село Букри. Претставува некропола од железно време. Се наоѓа на околу 2&nbsp;км источно од селото, на источната падина на **Букрички Вис** — каде во 1917 година, во времето на Првата светска војна, бил откопан гроб со конструкција од камени плочи - тип циста, со богати прилози (накит од бронза и еден керамички сад). Наодите се чуваат во Народниот музеј во Софија.

## Поврзано
*Висок Рид — населба од бакарно, бронзено и раноантичко време;
*Прогон — некропола од железно време;
*Букри;
*Список на археолошки наоѓалишта во Битолско;

## Наводи

Категорија:Букри
Садеви (Велушина)

**Садеви** — археолошко наоѓалиште во битолското село Велушина. Претставува населба од доцноантичко време. Се наоѓа непосредно до селото, од југоисточната страна, каде при обработувањето на земјата се откриени темели од објекти, а по површината се среќаваат фрагменти од керамички садови, питоси и градежен материјал. Најдени се и монети од Јустинијан I кои се чуваат во Заводот и музеј во Битола.

## Поврзано
*Велушка Тумба — населба од неолитско време;
*Велушина;
*Список на археолошки наоѓалишта во Битолско;

## Наводи

Категорија:Велушина
Грамадиште (Српци)

**Грамадиште** — археолошко наоѓалиште во битолското село Српци. Претставува населба од римско време. Се наоѓао во Цапарско Поле, кое се наоѓа на 1&nbsp;км јужно од селото, каде се откриени остатоци од светилиште посветено на Фортуна Серапис. Со сондажните истражувања во 1971 година се откриени бронзени статуети на Серапис, Фортуна, Изида Фортуна и Херакле и монети. Во дворот на месен жител од оваа месност се чуваат повеќе мермерни сполии, меѓу кои и една мермерна ара со старогрчки натпис, прилично оштетена. Можеби овој наоѓалиштето е античкиот град Микеја — станица на патот Вија Егнација. Наодите се чуваат во селото и во Заводот и музеј во Битола.

## Поврзано
*Српци;
*Список на археолошки наоѓалишта во Битолско;

## Наводи

Категорија:Српци
Дајро Морено

**Дајро Маурисио Морено Галиндо** (роден на 16 септември 1985 во Толима, Колумбија) — колумбиски фудбалер, напаѓач на Атлетико Букараманга и на колумбиската репрезентација.

## Титули
#### Онсе Калдас
***[[Категорија Примера А|Примера А]]** (3) : Апертура 2003, Финалисасион 2009, Финалисасион 2010.
***[[Копа Либертадорес]]** (1) : 2004.

#### Атлетико Насионал
***[[Категорија Примера А|Примера А]]** (1) : Апертура 2017.
***[[Рекопа Суадамерикана]]** (1) : 2017.

## Надворешни врски
*Дајро Морено на transfermarkt
*Дајро Морено на soccerway
*Дајро Морено на espn
*Дајро Морено на whosocered

Категорија:Колумбиски фудбалери
Категорија:Живи луѓе
Категорија:Фудбалери на ФК Стеауа Букурешт
Категорија:Фудбалери на ФК Атлетико Хуниор
Категорија:Фудбалери на ФК Миљонариос
Категорија:Фудбалери на ФК Атлетико Насионал
Категорија:Фудбалери на ФК Талјерес
Категорија:Фудбалери од Примера Дивисион (Мексико)
Категорија:Родени во 1985 година
Тумба (Горно Агларци)

**Тумба** — археолошко наоѓалиште во битолското село Горно Агларци. Претставува населба од неолитско време. Се наоѓа на оддалеченост од околу 700&nbsp;м западно од селото и на околу 500&nbsp;м источно од Црна Река, каде во рамнината се издига блага височинка со кружна основа во пречник од 90&nbsp;м. По површината на тумбата се среќаваат фрагменти од керамички садови, куглички за праќа, орудија од камен и сл.

## Поврзано
*Горно Агларци;
*Список на археолошки наоѓалишта во Битолско;

## Наводи

Категорија:Горно Агларци
Братиндолска Река (Дихово)

**Братиндолска Река** — археолошко наоѓалиште во битолското село Дихово. Претставува населба од римско време. Се наоѓа лево од стариот пат Битола-Ресен, каде во приватна нива на месен жител при обработувањето на земјата биле откриени фрагменти од керамички садови, питоси, тегули и друг градежен материјал.

## Поврзано
*Варвара — некропола од средниот век;
*Ограѓе — населба и некропола од римско време;
*Св. Недела — црква и некропола од средниот век;
*Дихово;
*Список на археолошки наоѓалишта во Битолско;

## Наводи

Категорија:Дихово
Ограѓе (Дихово)

**Ограѓе** — археолошко наоѓалиште во битолското село Дихово. Претставува населба и некропола од римско време. Се наоѓа на околу 500&nbsp;м источно од задружниот дом, каде бил откриен гроб ѕидан од тули поврзани со варов малтер. Исто така биле откриени и ѕидови градени од кршен камен и варов малтер. По површината на теренот се среќаваат фрагменти од керамички садови и покривни ќерамиди.

## Поврзано
*Варвара — некропола од средниот век;
*Братиндолска Река — населба од римско време;
*Св. Недела — црква и некропола од средниот век;
*Дихово;
*Список на археолошки наоѓалишта во Битолско;

## Наводи

Категорија:Дихово
Св. Недела (Дихово)

**Св. Недела** — археолошко наоѓалиште во битолското село Дихово. Претставува црква и некропола од средниот век. Се наоѓа во непосредната близина на мостот за Битола, каде се наоѓа мало црквиче „Св. Недела“. Градена е на темели од средновековна црква, а околу има остатоци од некропола. Местото се смета за вакафско.

## Поврзано
*Варвара — некропола од средниот век;
*Братиндолска Река — населба од римско време;
*Ограѓе — населба и некропола од римско време;
*Дихово;
*Список на археолошки наоѓалишта во Битолско;

## Наводи

Категорија:Дихово
Брод Пик

**Брод Пик** (изворно *K3*, локално позната како *Фајчан Кангри*) — планина на границата помеѓу Пакистан и Кина во ланецот Каракорум, дел од венецот Хималаи. Оваа планина се наоѓа на 12-то место на списокот на највисоки планини во светот со 8051 метар надморска висина. Преводот на ова име на македонски јазик значи *„Широк врв“*. Додека пак името *Фалчан Кангри* не е прифатен од локалниот народ Балти.

## Македонско искачување
Прв Македонец којшто се искачил на Броуд Пик е Сашко Кедев, на 29 јули 2022 година.

## Наводи

Категорија:Планини во Пакистан
Категорија:Планини во Кина
Категорија:Осумилјадници
Категорија:Меѓународни планини во Азија
Варвара (Дихово)

**Варвара** — археолошко наоѓалиште во битолското село Дихово. Претставува некропола од средниот век. Се наоѓа на источната периферија на селото, во месноста **Лековита Вода** — каде се откриени камени плочи од гробни конструкции, а најдени се и крстови од камен.

## Поврзано
*Св. Недела — црква и некропола од средниот век;
*Братиндолска Река — населба од римско време;
*Ограѓе — населба и некропола од римско време;
*Дихово;
*Список на археолошки наоѓалишта во Битолско;

## Наводи

Категорија:Дихово
Црква „Св. Димитриј“ - Дихово

**Свети Димитриј** — главна селска црква во битолското село Дихово.

Локално е позната како **Горна Црква** и градена е како патријаршистичка за време на грчката пропаганда во селото.

## Местоположба

Црквата е средишниот храм на селото, сместена меѓу куќите во средишниот дел на селото.

## Архитектура

Црквата претставува мала трикорабна градба со интересно обликувана камбанарија прилепена на западната фасада. Апсидната конха од надворешната страна е карактеристична по високиот прозорец во средината и дванаесетте плитки ниши, поставени по шест лево и десно од него. На јужната фасада од црквата оставени се два посебни влезови од кои едниот комуницира со наосот, а другиот, оној источниот, служи за директно влегување во олтарниот простор. Над влезот во наосот, во полукружна ниша, постои сликана претстава, со допојасјето на Свети Димитриј. Во подножјето на овој простор, насликан во поново време испишана е годината 1830.

### Фрескоживопис

Според внатрешниот изглед на црквата, може да се заклучи дека и таа најверојатно настрадала во периодот на Првата светска војна. На ѕидовите од наосот и олтарниот простор не постојат траги од ѕидно сликарство.

### Икони и иконостас

Иконостасот во храмот изработен е во 1942-43 година, дело е на копаничарот Ѓорѓи Караџовски. Тој е составен од три реда на икони, кои потекнуваат од периодот помеѓу двете светски војни. На поголемиот дел од нив, испишана е 1931 годината. Сепак, како сведоштво дека црквата егзистира од постар датум се неколкуте сочувани икони од 18 и 19 век. Значајна е претставата на Распетието Христово од 1785 година, дело на познатиот корчански мајстор Константин Зограф, кој заедно со неговиот брат и близок соработник Атанас, оставиле како сведоштва на својата работа, многу насликани ансамбли и икони на териториите на денешна Албанија, Света Гора, северна Грција а присутни биле и во неколку цркви во потпелистерскиот дел, како Дихово, Велушина и Претор.

## Галерија


Податотека:Црква „Св. Димитриј“ - Дихово 10.jpg|Ниша до влезната порта
Податотека:Црква „Св. Димитриј“ - Дихово 11.jpg|Детаљ во нишата
Податотека:Црква „Св. Димитриј“ - Дихово 12.jpg|Базен за верски обреди
Податотека:Црква „Св. Димитриј“ - Дихово 13.jpg|Апсидата
Податотека:Црква „Св. Димитриј“ - Дихово 14.jpg|Задниот дел
Податотека:Црква „Св. Димитриј“ - Дихово 15.jpg|Источната страна
Податотека:Црква „Св. Димитриј“ - Дихово 2.jpg|Споредниот влез
Податотека:Црква „Св. Димитриј“ - Дихово 3.jpg|Споредниот влез
Податотека:Црква „Св. Димитриј“ - Дихово 4.jpg|Камбанаријата
Податотека:Црква „Св. Димитриј“ - Дихово 5.jpg|Слика на Свети Димитриј над влезот
Податотека:Црква „Св. Димитриј“ - Дихово 6.jpg|Главниот влез
Податотека:Црква „Св. Димитриј“ - Дихово 7.jpg|Ниша над споредниот влез
Податотека:Црква „Св. Димитриј“ - Дихово 8.jpg|Внатрешноста
Податотека:Црква „Св. Димитриј“ - Дихово 9.jpg|Иконостасот


## Поврзано
* Битолско архијерејско намесништво
* Кукуречанска парохија
* Дихово

## Наводи

## Надворешни врски

Дихово
Старо Село (Доленци)

**Старо Село** — археолошко наоѓалиште во битолското село Доленци. Претставува црква и некропола од средниот век. Се наоѓа на околу 700&nbsp;м северозападно од селото, на блага падина од десната страна на стариот пат за селото Гопеш, каде се гледаат темели од црква. Според кажувањата на жителите, при обработувањето на земјата биле наоѓани гробови од камени плочи. Црквата е посветена на св. Ѓорѓи.

## Поврзано
*Кале — населба од доцноантичко време;
*Суви Ливади — базилика од старохристијанско време;
*Доленци;
*Список на археолошки наоѓалишта во Битолско;

## Наводи

Категорија:Доленци (Битолско)
Кале (Доленци)

**Кале** — археолошко наоѓалиште во битолското село Доленци. Претставува населба од доцноантичко време. Се наоѓа на околу 500&nbsp;м јужно од селото, лево од патот за Кажани, на висок рид со зарамнето плато каде има остатоци од тврдина, правоаголна во основата, од која северната и јужната страна се зачувани во должина од 125&nbsp;м, а источната и западната од 120&nbsp;м. На срeдината на источната страна на тврдината има порта широка 3,30&nbsp;м. По една мала кула имало на секој агол и по три кули на средината на секоја страна. Кулите се со полукружен облик, освен источната. Тврдината е градена од кршен камен и варов малтер. Во 1928 година археологот Никола Вулиќ извршил мали сондажни ископувања при што констатирал дека ѕидовите се зачувани во височина до два метри. При последниот увид на теренот можело да се констатира дека тврдината е доста оштетена со вадење на камен од страна на жителите.

## Поврзано
*Старо Село — црква и некропола од средниот век;
*Суви Ливади — базилика од старохристијанско време;
*Доленци;
*Список на археолошки наоѓалишта во Битолско;

## Наводи

Категорија:Доленци (Битолско)
Суви Ливади (Доленци)

**Суви Ливади** — археолошко наоѓалиште во битолското село Доленци. Претставува базилика од старохристијанско време. Се наоѓа во Цапарско Поле, на околу 500&nbsp;м источно од селото, каде при подготвувањето на теренот за овошни насади биле откриени остатоци од темели на старохристијанска базилика. Со заштитните ископувања во 1970-72 година било утврдено дека се работи за трикорабна базилика, со нартекс и по еден анекс на северната и на јужната страна. Во централниот кораб има мозаичен под со геометриски и зооморфни мотиви и старогрчки натпис.

## Поврзано
*Старо Село — црква и некропола од средниот век;
*Кале — населба од доцноантичко време;
*Доленци;
*Список на археолошки наоѓалишта во Битолско;

## Наводи

Категорија:Доленци (Битолско)
Категорија:Културно наследство на Македонија во Општина Кичево
Евстати Чаловски

**Евстати Аврамов Чаловски** — македонски револуционер, деец на ВMOPO.

## Животопис

Евстати Чаловски е роден 1885 година, во мијачката паланка Галичник, Западна Македонија. Син е на Аврам Чаловски, производител на кондиторски производи и еден од најуспешните и најпознати македонски индустријалци во Бугарија во 19. век.

Родот Чаловски и ден денешен има впечатлива улога во македонскиот општествен живот: македонскиот поет Тодор Чаловски, Лилјана Чаловска – писателка, учесничка во НОБ и член на АСНОМ, Јане Чаловски – ликовен уметник и други...

Револуционерната дејност на Евстати  започнува кога тој влегува во четата на Максим Ненов, но, откако истата е разбиена на 29 мај 1903 година пребегнува во Бугарија и влегува во врховистичката чета на Сотир Атанасов, со којашто учествува во Илинденското востание во 1903 година., која по неколку битки со турскиот аскер, се распрснува на повеќе страни. Тогаш Евстати Чаловски станува четник при Мише Развигоров.

Пролетта 1904 година влегува одново во Македонија со дебарско-охридските чети на Цветко Христов и Иван Пендаровски, а потоа е четник во реканската чета на Павел Караасанов. Подоцна се населува во Бугарија и се занимава со трговија.

При избувнувањето на Првата балканска војна во 1912 година се пријавува како доброволец во Македоно-одринското ополчение, заедно со неговиот брат Манол, во Првата дебарска дружина. Во Втората балканска војна е ранет двапати, на 18., и веднаш потоа - на 20 јуни 1913 година. Носител е на орден „За храброст“ ІV степен.

Објавува и кратки спомени во списанието „Илустрација Илинден“ во 1939 година.

Умира на 4 август 1943 година во Софија.

## Поврзано
* Тодор Чаловски
* Лилјана Чаловска

## Наводи

Категорија:Македонски револуционери
Категорија:Луѓе од Галичник
Категорија:Починати во Софија
Категорија:Македонски преселници во Софија
Категорија:Учесници во Илинденското востание
Коловозник (Драгарино)

**Коловозник** или **Кула** — археолошко наоѓалиште во битолското село Драгарино. Претставува црква и некропола од средниот век. Се наоѓа на зарамнетото плато од малата височинка, што се наоѓа на 1&nbsp;км западно од селото, каде се среќаваат фрагменти од керамички садови и грамади од градежен материјал, веројатно остатоци од еднокорабна црква. Исто така, се гледаат и гробови покриени со по една голема плоча од камен, ориентирани во правец исток-запад.

## Поврзано
*Градски Пат — населба од хеленистичко и римско време;
*Драгарино;
*Список на археолошки наоѓалишта во Битолско;

## Наводи

Категорија:Драгарино
Градски Пат (Драгарино)

**Градски Пат** или **Стари Лозја** — археолошко наоѓалиште во битолското село Драгарино. Претставува населба од хеленистичко и римско време. Се наоѓа на 300&nbsp;м источно од селото. По површината на нивите има множество фрагменти од керамички садови, покривни ќерамиди, тули и друг градежен материјал. Оттука потекнуваат монети од бронза (Коинон Македонон), а според кажувањето на месен жител, најдени се бронзени монети од хеленистичкото време, како и белезици од бронза со краеви што завршуваат во форма на змиска глава. Наодите се чуваат во Заводот и музеј во Битола.

## Поврзано
*Коловозник — црква и некропола од средниот век;
*Драгарино;
*Список на археолошки наоѓалишта во Битолско;

## Наводи

Категорија:Драгарино
Рибниц-Дамгартен (амт)

мини|Поглед кон административен објект во Валслебен

**Рибниц-Дамгартен** () — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Рибниц-Дамгартен.

Општинската заедница Рибниц-Дамгартен се состои од следниве општини:

# Аренсхаген-Дасков
# Рибниц-Дамгартен
# Шлемин
# Землов

Категорија:Општински заедници во Мекленбург-Западна Померанија
Вакафски Ледиње (Драгожани)

**Вакафски Ледиње** — археолошко наоѓалиште во битолското село Драгожани. Претставува црква од средниот век. Се наоѓа на околу 2&nbsp;км западно од селото, каде според кажувањето на жителите, се вадени камења од урната црква која била долга 7-8&nbsp;метри. По површината на теренот има грамади од градежен материјал.

## Поврзано
*Губерница — населба од средниот век;
*Во Селото — некропола од средниот век;
*Дабички — црква од средниот век;
*Поројница — населба од римско време;
*Дабје — некропола од средниот век;
*Кочишта — населба, црква и некропола од средниот век;
*Драгожани;
*Список на археолошки наоѓалишта во Битолско;

## Наводи

Категорија:Драгожани
Землов

**Землов** () — општина во округот Западна Померанија-Риген, во Мекленбург-Западна Померанија, Германија.

## Наводи

Категорија:Западна Померанија-Риген
Поројница (Драгожани)

**Поројница** — археолошко наоѓалиште во битолското село Драгожани. Претставува населба од римско време. Се наоѓа на околу 1&nbsp;км западно од селото, на падините на ридот, каде се среќаваат доста фрагменти од керамички садови со сива и црвена фактура, парчиња од тули и покривни ќерамиди. Според кажувањата на жителите, биле најдени и питоси.

## Поврзано
*Вакафски Ледиње — црква од средниот век;
*Во Селото — некропола од средниот век;
*Дабички — црква од средниот век;
*Губерница — населба од средниот век;
*Дабје — некропола од средниот век;
*Кочишта — населба, црква и некропола од средниот век;
*Драгожани;
*Список на археолошки наоѓалишта во Битолско;

## Наводи

Категорија:Драгожани
Во Селото (Драгожани)

**Во Селото** или **Ледиње** — археолошко наоѓалиште во битолското село Драгожани. Претставува некропола од средниот век. Се наоѓа во самото село, на мала височинка каде има остатоци од некропола. Гробовите се покриени со монолитни камени плочи долги 2&nbsp;метри.

## Поврзано
*Губерница — населба од средниот век;
*Дабје — некропола од средниот век;
*Вакафски Ледиње — црква од средниот век;
*Поројница — населба од римско време;
*Дабички — црква од средниот век;
*Кочишта — населба, црква и некропола од средниот век;
*Драгожани;
*Список на археолошки наоѓалишта во Битолско;

## Наводи

Категорија:Драгожани
Кочишта (Драгожани)

**Кочишта** — археолошко наоѓалиште во битолското село Драгожани. Претставува населба со црква и некропола од средниот век. Се наоѓа на околу 4&nbsp;км југозападно од селото, на доминантен рид, каде што била старата локација на селото кое, според кажувањето, било запалено од Турците. Освен населба, овде има и остатоци од црква, а видливи се и гробови покриени со камени плочи, ориентирани во правец исток-запад.

## Поврзано
*Вакафски Ледиње — црква од средниот век;
*Во Селото — некропола од средниот век;
*Дабички — црква од средниот век;
*Поројница — населба од римско време;
*Дабје — некропола од средниот век;
*Губерница — населба од средниот век;
*Драгожани;
*Список на археолошки наоѓалишта во Битолско;

## Наводи

Категорија:Драгожани
Категорија:Археолошки наоѓалишта во Македонија од типот на некропола
Ластојца (Драгош)

**Ластојца** — археолошко наоѓалиште во битолското село Драгош. Претставува некропола од железно време. Се наоѓа на блага падина оддалечена околу 700&nbsp;м источно од селото, непосредно до патот Битола-Драгош-Лерин и близу до мостот на Драгошка Река. Тука во 1958 година е откриен гроб граден од монолитни камени плочи - тип циста, во кој е најден керамички сад.

## Поврзано
*Драгош;
*Список на археолошки наоѓалишта во Битолско;

## Наводи

Категорија:Драгош
Уманц (општина)

**Уманц** () — општина во округот Западна Померанија-Риген, во Мекленбург-Западна Померанија, Германија. Општината се простира на истоимениот остров, како и на дел од поголемиот остров во негова близина Риген.

## Наводи

## Надворешни врски

* Официјална страница на Уманц & Лишов 

Категорија:Уманц
Категорија:Западна Померанија-Риген
Алтефер

**Алтефер** () — општина во округот Западна Померанија-Риген, во Мекленбург-Западна Померанија, Германија.

Општината се наоѓа на спротивната страна на протокот Штрелазунд, наспроти ханзеатскиот град Штралзунд со кого е поврзан преку Ригенскиот мост, кој го поврзува островот Риген со копното.

мини|лево|Алтефер (2011)

## Наводи

## Надворешни врски

* Официјална страница

Категорија:Западна Померанија-Риген
Категорија:Населени места на Риген
Категорија:Померанија (покраина)
Нојенкирхен

**Нојенкирхен** може да се однесува на следниве општини во Германија:

* во Долна Саксонија:
** Нојенкирхен (Куксхафен) — дел од општинската заедница Ланд Хаделн, во округот Куксхафен
** Нојенкирхен (Дипхолц) — дел од општинската заедница Шваферден, во округот Дипхолц
** Нојенкирхен (Оснабрик) — во округот Оснабрик
** Нојенкирхен (Линебуршко Поле) — во округот Хајдекрajс
** Нојенкирхен (Штаде) — дел од општинската заедница Лие, во округот Штаде
** Нојенкирхен-Ферден — во округот Фехта
* во Мекленбург-Западна Померанија:
** Нојенкирхен (Анклам) — дел од општинската заедница Анклам-Ланд, во округот Западна Померанија-Грајфсвалд
** Нојенкирхен (Грајфсвалд) — дел од општинската заедница Ландхаген, во округот Западна Померанија-Грајфсвалд
** Нојенкирхен (Нојбранденбург) — дел од општинската заедница Неферин, во округот Мекленбуршка Езерска Област
** Нојенкирхен (Риген) — дел од општинската заедница Запад-Риген, во округот Западна Померанија-Риген
* во Северна Рајна-Вестфалија:
** Нојенкирхен (Вестфалија) — во округот Штајнфурт
* во Шлезвиг-Холштајн:
** Нојенкирхен (Дитмаршен) — дел од општинската заедница Ведингштет, во округот Дитмаршен

## Поврзано

* Нојнкирхен
* Нојкирхен
ATC код N

**ATC&#32;кодот&#32;N** *Нервен систем* е дел од Анатомско Терапевтско Хемиски Систем на Класификација, систем од азбучнобројчени кодови развиен од СЗО за класификација на лековите и други медицински производи.

Кодовите за ветеринарна употреба (ATCvet кодови) можат да бидат создадени со ставање на буквата Q пред ATC кодот на повеќето човечки лекови.: **QN**...&#32;ATCvet кодовите без соодветни човечки АТС кодови се цитирани со почетни Q во следнава листа.

На национално ниво, ATC класификацијата може да вклучува и дополнителни кодови кои ги нема во оваа листа, која е според верзијата на СЗО.

## Наводи

N
Трент (Германија)

**Трент** () — општина во округот Западна Померанија-Риген, во Мекленбург-Западна Померанија, Германија.

## Географија

мини|лево|Поглед на Либницскиот Залив

Трент се наоѓа во северозападниот дел на Мутланд, средишниот дел на германскиот остров Риген во Балтичкото Море, околу 17 километри северозападно од градот Берген на Риген. Општината на север се граничи со заливите Викер Боден и Брецер Боден, а на исток со заливот Нојендорфер Вик. Мал дел на селото Фрезен, дел од општината, се граничи со заливот Ударзер Вик.

Трент се наоѓа на старата историска трговска патека, која започнувала од Штралзунд и одела до полуостровот Витов.

### Општински единици

Во општината влегуваат следниве села: Фишерзидлунг, Фрезен, Ганшвиц, Грозов, Холстенхаген, Јабелиц, Либниц, Трент, Трибкевиц, Вашвиц, Венц и Цубцов.

## Наводи

## Надворешни врски

* Официјална страница 

Категорија:Западна Померанија-Риген
Категорија:Населени места на Риген
Витов

мини|десно|200п|Витов означен со црвено на островот Риген

**Витов** () — најсеверниот полуостров на островот Риген. Витов бил одделен остров до доцниот среден век, откога е поврзан со полуостровот Јазмунд на Риген преку теснецот Шабе. Витов е најпознат по ’ртот Аркона, кој содржи остатоци на поранешниот храм на Рујаните.

Категорија:Географија на Риген
Категорија:Полуострови во Германија
Онсе Калдас

**Онсе Калдас СА**, едноставно познат како **Онсе Калдас**, е професионален колумбиски фудбалски клуб со седиште во Манисалес, кој во моментов игра во Категорија Примера А. Тие ги играат нивните натпревари на стадионот Палогранде.

Тие беа изненадувачки победници на Копа Либертадорес во 2004 година, совладувајќи ја во финалето најтрофејната екипа во ова натпреварување Бока Хуниор, што главно се должи на одличните перформанси на Хуан Карлос Енао и Џон Вијафара. Балгодарение на тој успех тие се единствената екипа од Колумбија која триумфирала во Копа Либертадорес. Покрај тоа Онсе Калдас има освоено четири домашни првенствени титули:1950, 2003-I, 2009-I, 2010-II.

Клубот бил основан во 1961 година со спојувањето на **Депортес Калдас** и **Депортиво Манисалес** (исто така познат како **Онсе Депортиво**).

## Титули
* **[[Лига Постобон|Колумбиско првенство]]** (4) :  1950, 2003-I, 2009-I, 2010-II.
* **[[Копа Либертадорес]]** (1) :  2004.
* Интерконтинентален куп : 2004-вицешампиони; **пораз од [[ФК Порто|Порто]] 7-8 на пен. (0-0 регуларен дел)**

## Надворешни врски

*  Официјално мрежно место
*Palogrande Stadium - World Stadiums 

## Наводи

Онсе Калдас
Холомонда

**Холомонда** () —  планина во Егејска Македонија, денес периферија Централна Македонија, Грција. Го зафаќа средшниот и источен дел на полуостровот Халкидик.

Со 1.165&nbsp;м, Холомонда е највисоката планина на Халкидик. Обрасната е со густа дабова шума. На североисточното подножје се наоѓа селото Леригово, а на југозападното Полигеро.

## Поврзано
* Холомонда — истоимена река што извира од планината

Категорија:Родопски планински предел
Категорија:Планини во Егејска Македонија
Категорија:Планини во Грција
Категорија:Аристотел (општина)
Категорија:Полигеро
Саат-кула (Неготино)

**Саат-кула во Неготино** — саат-кула во Неготино, подигната во почетокот на XIX век, поточно во текот на 1810 година,, од Хаџи Таир-ага Синан близу неговиот чифлиг. Тој го изградил и безистенот во Неготино, кој изгорел во пожарот од 1913 година.

За историјата на кулата може да се прочита на натписи над влезот на кулата, кои се напишани на арапски јазик.

## Изглед

Во основата, кулата е шестаголна, висока околу 15 метри, и е ѕидана исклучиво од камен, со блокови со дебелина од околу еден метар. Горниот дел завршувал со дрвена конструкција, во кој бил поместен **саатот** (подоцна урнат). Од западната страна се наоѓа влезот изработен од кршен камен со полукружен надвратник.

## Конзервација

Во текот на 2015 година се појавиле планови за нејзина конзервација, по што се очекува објектот да биде и заштитен. Проектот за конзервација на саат-кулата во Неготино е во соработка помеѓу локалниот Музеј на град Неготино, општината и Министерството за култура на Македонија со средства во висина од 500 илјади денари.

## Галерија


Податотека:Negotino, Rep Macedonia.jpg|Изглед кон Неготино со саат-кулата, почетокот на ХХ в.  
Податотека:Градбата на Саат Кулата во Неготино 1.JPG|Градбата на саат-кулата
Податотека:Градбата на Саат Кулата во Неготино 2.JPG|Градбата на саат-кулата
Податотека:Разрушената Саат Кула во Неготино 1.JPG|Моменталниот изглед на саат-кулата


## Наводи

## Надворешни врски

Категорија:Згради и градби во Неготино
Неготино
Категорија:Културно наследство на Македонија во Општина Неготино
Категорија:Урнатини во Македонија
Росток (округ)

**Росток** () — округ во северниот дел на сојузната покраина Мекленбург-Западна Померанија, Германија. Се граничи со (од запад надесно) округот Северозападен Мекленбург, Балтичкото Море, слободниот град Росток и окрузите Западна Померанија-Риген, Мекленбуршка Езерска Област и Лудвигслуст-Пархим. Административното седиште на округот е градот Гистров.

## Историја

Округот бил основан со спојување на поранешните окрузи Бад Доберан и Гистров како дел од локалната административна реформа во септември 2011. Името на округот било одлучено на референдум на 4 септември 2011. Предложеното име за округот било Среден Мекленбург (*Mittleres Mecklenburg*).

## Градови и општини

## Наводи
Зандан куле - Битола

**Зандан куле** — објект што се наоѓа во југозападниот дел на Битола, поточно во дворот на основното училиште „Стив Наумов“. Точни историски податоци не постојат, но првобитната намена за што била изградена, не е таа што го носи името „Зандан Куле“.

## Изградба
Кулата била изградена од бег за лична заштита. Бегот во кулата ја чувал својата лична библиотека која опстојала до 1863/64 година кога Хисни-паша, битолскиот валија, злоупотребувајќи ја својата положба ги однел со себе. Подоцна била претворена во затвор од страна на турските власти кога биле револуционерните движења во Македонија, односно, пред Илинденското востание во неа биле затворени македонски револуционери. Оттука го добила и називот „Зандан куле“.

## Изглед
Градена е од обичен камен и е мала по димензии. Затоа и го носи името „Зандан куле“. Во основата е правоаголна со димензии  6,50x5,35 m, дебелината на ѕидовите е од 1,08 до 1,22 метра која во повисокиот дел се стеснува на 0,98 метра. Висока е 10,95 метра. Влезот е на југозападната страна, се наоѓа на височина од 2,3 метра и бил достапен со дрвена скала. Прозорците се тесни, горниот дел на лаковите им украсени со тули и се заштитени со железни решетки.

## Претворање во затвор
Кога кулата била претворена во затвор, во нејзината внатрешност биле извршени неколку адаптации: се направиле две ќелии од кои едната е во приземјето, а другата на катот. Под покривната конструкција се наоѓа соба за стражарите. Кулата имала и пушкарници за одбрана од напади, а по внатрешните сидини и до денес се зачувани турски натписи.

## Наводи

Категорија:Историја на уметноста
Категорија:Битола
Актинија

**Актинијата** живее на морското дно или крај бреговите. 
## Особености
Долниот дел од телото е мускулест и проширен, актинијата е цврсто прилепена за дното и на валчестото тело полека се движат многу долгнавести пипки и со нивна помош се приближува храната кон устата што се најдува во средината. Кога на пипките (израстоците на актинијата) се стави риба или рак, за кратко време тие ќе бидат замајани, усмртени и проголтани. Актинијата со помош на пипките може да лови плен поради што уште се викаат **ловни пипки**.

Во ловните пипки има отров па затоа актинијата е отровна, целото тело, а особено нејзините пипки со вооружени со многу ситни отровни меурчиња и во меурчињата се наоѓаат подвиткани камшици што се испружуваат и како осилка се забиваат во телото на животното што ќе го допре актинијата. Од меурчињата се исцедува отров што ќе усмрти пленот. Меурчињата со камшици и отров се викаат **копривни журкала**.
Отровот е опасен за човекот, актинијата што ќе го штипне човекот ќе чувствува болка повеќе денови. Поголемо количество отров може да предизвика потешки последици (температура, повраќање).

## Сродници на актинијата
Во морето живеат голем број корали, сродници на актинијата. Мнозинството од нив не живее поединечно туку во големи групи, наречени **корални задруги**. Како и сунѓерите така и коралите се размножуваат најмногу со пупење, но и со јајца. Од едниот корал израстува друг, па од него трет, а со понатамошно пупење се образуваат голем број корали кои се поврзани еден со друг. Во Јадранот живее црвениот корал. Задругите на црвениот корал имаат облик на гранка и на сите страни се гледаат како бели цветчиња, ситни корали со осум пипалца. 
Скелетите на коралите се од варовник, таков е скелетот и на црвениот корал, поради убавата боја и цврстина од скелетот се прави накит, како белегзии, ѓердани и др. Скелетите на коралите прават недогледни гребени, корални острови (атоли).
## Видови актинии
Некои видови на актинии:
***Актинија астер**;
***Актинија бермуденсис**;
***Актинија сулката**;
***Актинија кари**;
***Актинија цинереа**;
***Актинија мамиларис**;
***Актинија еквина**;
***Актинија фисцела**;
***Актинија гландулоса**;
***Актинија грацилис**.
## Галерија

Податотека:Actinia equina (Boulogne-sur-Mer).jpg| Темна актинија на брегот на каналот Ламанш
Податотека:Anemonia sulcata.JPG| Актинија сулката (вид на актинија)
Податотека:Cribrinopsis fernaldi.jpg| Крибринофис ферналди (вид на актинија)
Податотека:Broodinganemone 300.jpg| Епиактис пролифера (вид на актинија)


Категорија:Ботанички таксони опишани од Карл Линеј
Динара

**Динара** () — планина на границата помеѓу Хрватска и Босна и Херцеговина, по која е наречен целиот венец Динариди. Има два значајни врва: Троглав (1.913&nbsp;м) и истиомениот врв Динара (1.831&nbsp;м). Второнаведениот врв е највисок во Хрватска и има облик на камена човечка глава. Топографската истакнатост му изнесува 728&nbsp;м.

Самото име „Динара“ е од келтско потекло. Има варовнички карстен состев како и целиот венец наречен по неа.

## Големина
Динара се протега од превојот Дерала (965&nbsp;м) на северозапад до превојот Привија (1.230&nbsp;м), кој се наоѓа 20&nbsp;км на југоисток, кајшто почнува планината Камешница. Широка е до 10&nbsp;км.

## Клима

Динара е оддалечена само неколку десетици километри од Јадранското Море, како дел од областа Загора во Далмација, но има многу постудена планинска клима, Со просечна температура од 2 до 4&nbsp;°C на врвовите, ова е меѓу најстудените места во Хрватска. Има високи просечни врнежи и 1.700-1.900 сончеви часови годишно.

На самата планина нема трајни населби, само бачила на овчарите од блиската долина на реката Цетина.

## Туризам

За најпривлечен дел од планината се смета југозападниот масив, долг 6&nbsp;км и висок до 1700 метри. Погледот на долините под планината е живописен, но нема значаен број на планинари. Исклучок е врвот Ошљак (1.706&nbsp;м).

## Фауна

На Динара живее загрозениот ендемски подвид на глодач — динарската високопланинска полјанка (*Dolomys bogdanovi longipedis*).

## Поврзано
* Динариди
* Список на планини во Босна и Херцеговина
* Список на планини во Хрватска

## Наводи

* 

## Надворешни врски
*Динара — SummitPost 

Категорија:Динариди
Категорија:Планини во Хрватска
Категорија:Планини во Босна и Херцеговина
Категорија:Босанско-хрватска граница
Категорија:Највисоки точки на земјите
Категорија:Меѓународни планини во Европа
Варнов

**Варнов** () — река во сојузната покраина Мекленбург-Западна Померанија во Германија. Се влева во Балтичкото Море близу градот Росток, во неговиот округ Варнеминде. Сливот на Варнов покрива 3.324 км2.

Изворот на Варнов е во Гребин, мало село на 10 километри северно од Пархим, на западниот крај од Мекленбуршката Езерска Област. Тече северно низ Штернберг, Бицов и Шван пред да стигне во Росток.

Во 2003 бил отворен првиот современ тунел со патарина, Варновскиот тунел, кој го поврзува пристаништето во Росток на источниот брег со западниот брег на реката.

Името на реката веројатно потекнува од средновековното словенско племе Варнаби, кои живееле во околината.

## Наводи

## Надворешни врски

Категорија:Реки во Мекленбург-Западна Померанија
Категорија:Варнов (река)
Категорија:Слив на Варнов
Македонски претседателски избори (2014)

**Македонски претседателски избори (2014)** — редовни, петти, претседателски избори кои се одржале на 13 април и 27 април 2014 година. Истовремено со вториот круг на претседателските избори се одржаа и предвремени парламентарни избори. За првпат на овие претседателски избори македонските државјани кои живеат или работат во странство имаа право да гласаат во странство.

За избор на претседател на Македонија се бореа четворица кандидати. По вториот круг победи кандидатот на ВМРО ДПМНЕ и дотогашен претседател на Македонија, Ѓорѓе Иванов.

## Кандидати
Следуваат кандидатите за претседател на Македонија по азбучен ред:

## Кандидирање
Актуелниот претседател на Македонија до 2014 година, Ѓорге Иванов успешно собрал 10.000 потписи на 1 март 2014 година. Свои 10.000 потписи поднеле и кандидатите Зоран Поповски од ГРОМ и Илијаз Халими од ДПА. Кандидатот за претседател на СДСМ, Стево Пендаровски, добил потписи од пратениците на опозицијата. ДУИ одлучи да ги бојкотира претседателските избори, бидејќи ВМРО-ДПМНЕ не го прифати нивниот предлог за избор на „консензуален кандидат“.

Покрај овие кандидати, 10.000 потписи собираа и Стојанче Ангелов од Достоинство, како и професорката Билјана Ванковска. И двајцата не успеаја да ги соберат потребните потписи за поднесување своја кандидатура на изборите.

## Резултати
### Прв круг
Првиот круг се одржал на 13 април 2014. Водство во првиот круг остварил Иванов со освоени 448.303 гласови односно 51,65%, додека второпласиран бил Пендаровски со 326.069 гласови или 37,57% од избирачите кои гласале.

### Втор круг
Вториот круг се одржа на 27 април 2014 година. Во него се пласираа кандидатите Ѓорѓе Иванов и Стево Пендаровски. Победи кандидатот на ВМРО-ДПНМЕ Ѓорѓе Иванов со освоени 534.910 гласови наспроти кандидатот на СДСМ Стево Пендаровски со 398.077 гласови.

## Наводи

## Поврзано

*Претседател на Македонија
*Македонски претседателски избори, 2009

## Надворешни врски
*Прирачник за претседателски избори 2014 
*[Претседателски избори во Македонија, 2014, [Државна изборна комисија на Македонија|ДИК]]

2014
Категорија:Избори во Европа во 2014
Категорија:Македонија во 2014 година
Голема Река

**Голема Река** може да се однесува на:

* Голема Река — другото име на реката Треска
* Голема Река (област) — дел од областа Река
* Голема Река (Плакенска) — десна притока на реката Сатеска
* Голема Река (Негушко) — село во Негушко, Егејска Македонија
* Голема Река (Ресенско) — река во Ресен
Кумановска Река

**Кумановска Река**, **Кумановка** или **Голема Река** — река во североисточна Македонија. Извира на во источниот дел на планината Скопска Црна Гора, па минува низ градот Куманово и завршува како десна притока на Пчиња. Долга е 44 км, со вкупен пад од 1.060 м, при просек од 24,1 ‰. Сливот зафаќа површина од 460 км2.

Најзначајна притока на реката е Липковска Река, на која се изградени акумулациите Липковско Езеро и Глажња. Сливот е оголен и затоа коритото е мошне водопропусно, поради што доаѓа до поплави.

## Поврзано
* Кумановска Котлина
* Липковска Река

## Наводи

## Надворешни врски

Категорија:Реки во Македонија
Категорија:Географија на Куманово
Категорија:Општина Куманово
Категорија:Притоки на Пчиња
Категорија:Притоки на Вардар